Остроглава шарка

Остроглава шарка или остроглава осојница () — широкораспространета змија од семејството на отровниците (Viperidae) од југоисточна Франција, па сè до Кина (Синѓанг). Во Македонија, се среќава во северниот и североисточниот дел на земјата. Засега нема признаени подвидови.

Научен назив
Научното име ursinii го носи во чест на италијанскиот природонаучник Антонио Орзини (1788–1870).Bonaparte, Carlo Luciano. 1835. Iconografia della fauna italica per le quattro classi degli animali vertebrati. Tomo 2. Amfibi. Rome: Salviucci. pages unnumbered. (Pelias Ursinii )

Опис
Возрасните единки се долги во просек 40–50 см, иако се најдени и примероци по 63–80 см.Mallow D, Ludwig D, Nilson G. 2003. True Vipers: Natural History and Toxinology of Old World Vipers. Malabar, Florida: Krieger Publishing Company. 359 pp. ISBN 0-89464-877-2. Женките се поголеми од мажјаците. Остроглавата шарка е слична на италијанската (V. aspis) и обичната шарка (V. berus), но има забележителни разлики. Ова е најмала отровница во Европа, со дебело тело, тесна глава и груб изглед. Муцката не е извиена нагоре. На главата има неколку големи лушпи (плочки). На грбот има изразено засртени лушпи во само 19 реда, а меѓу нив честопати се забележува темна кожа. По боја змијата е сива, драп или жолтеникава со темна кривулеста пруга на грбот, обрабена со црно.Arnold EN, Burton JA. 1978. A Field Guide to the Reptiles and Amphibians of Britain and Europe. London: Collins. 272 pp. ISBN 0-00-219318-3. (Vipera ursinii, pp. 215-217 + Plate 39 + Map 121.)

Распространетост
мини|лево|Распространетост на остроглавата шарка
Покрај Македонија, остроглавата шарка живее во југоисточна Франција, источна Австрија (изумрена), Унгарија, средна Италија, Србија, Хрватска, Босна и Херцеговина, Албанија, Романија, јужна Бугарија, Грција, Турција, северозападен Иран, Ерменија, Азербејџан, Грузија, Русија, Казахстан, Киргистан и степите на источен Узбекистан до (вклучувајќи го) Синѓанг во Кина.

Подвидот Vipera ursini rakosiensis е матичен за Унгарија но неговиот таксономски статус е спорен (вид. „Таксономија“)

Заштитен статус
Оваа змија е заведена како ранлив вид на Црвениот список на МСЗП поради уништувањето на живеалиштата предизвикани од промените во земјоделството и климатските промени во планинските подрачја. Игра улога и нивното собирање во трговијата со миленици.

Покрај тоа, остроглавата шарка е заведена во Прилог I од Конвенцијата за меѓународна трговија со загроезени видови како миленици (CITES) , што значи дека на змијата ѝ се заканува изумирање ако не престане трговијата.Vipera ursinii  — CITES и Програма за животна средина на ООН / Светски центар за надзор на заштитата на природата  Прогласена е за строго заштитен вид (Appendix II) на Бернската конвенција.Конвенција за зачувување на европската дива природа живеалишта, Прилог II  at Совет на Европа  

Таксономија
Единките покажуваат висок степен на генетска разновидност. Во современата стручна литература се среќаваат барем 6 подвида, иако може впрочем да се работи за повеќе ови:

 V. u. ursinii (Bonaparte, 1835)
 V. u. eriwanensis (A.F. Reuss, 1933)
 V. u. graeca Nilson & Andrén, 1988
 V. u. macrops Méhelÿ, 1911
 V. u. moldavica Nilson, Andrén & Joger, 1993
 V. u. rakosiensis Méhely, 1893
 V. u. renardi Christoph, 1861

Golay et al. (1993) ги признава првите четири, додека пак Mallow et al. (2003) признава пет и ги наведува V. eriwanensis и V. renardi како исправни видови. Меѓутоа, McDiarmid et al. (1999), а со тоа и Обединетиот таксономски информативен систем (ITIS) сметаат дека се потребни поточни податоци за да може да се одреди бројот на подвидови.

 Поврзано 
 Отровници (потсемејство)
 Список на змии во Македонија

 Наводи 

 Надворешни врски 



 Остроглава шарка (Vipera ursinii) — Водоземци и влекачи на Европа 

Категорија:Отровници
Категорија:Змии во Македонија